Exqrch/javanese-Komodo-pixelgpt huggingface dataset:
Jalaran pebedan-2 iku tuwuh anané Ejaan-O lan Ejaan basa Indonesia medok
Penacat Basa Jawi iku sugih tembung-tembung penyandrané, umpanané ‘untuné miji timun’ utawa ‘lakuné kayo macan luwé’ lan sapanunggané
Kosok balèné penyandra ya iku penacat kang manéka warna wujudé
Umpamané: plirak plirik, mlorok, cétok (pécé sitok), téréng (mlénté sairéng), timbilen, mlethés, kiyer-kiyer, mendhóló, cadok, sipit, mbabrak.
Pisuhan Pisuhan iku tembung utawa ukara kang lumrahé kagunakaké kanggo ngècè utawa ngina wong liya
Tembung lan ukara pisuhan iku béda-béda ing antarané basa siji lan basa liyané
Tembung lan pisuhan basa Jawa
Ing basa Jawa, tembung lan ukara kang kerep kagunakaké kanggo pisuhan antarané pérangan awak kang wadi, kéwan, bangsa alus (sétan utawa jim), kaanan kang èlèk lan liya-liyané
Ing sastra Jawa, tembung lan ukara pisuhan arang dianggo amarga dianggep ora sopan lan ora trap marang kabudayané wong Jawa
Apa manèh akèh sastra Jawa kang thukul saka njero kraton
Nanging ana uga sastra Jawa kang migunakaké pisuhan, upamané Serat Gatholoco.
Sumór gólèk timbo Sumór gólèk timbo/Sumur lumaku tinimba Meniko sanès paribasan asli Jawi nangéng asalipón sakéng Melayu, ungalipón “perigi mencari timba”
Werdhinipón, tiyang setri éngkang nglamar utawi nginggah-inggahi tiyang jaler
Kadhos éngkang kacariosaken éng dhóngèng Joko Tarób anakipón mbok rondo Dadapan
Poro Kleténg éngkang nglamar.
Kependem pakem Tiyang2 éngkang pikiran lan tumindhakipón kirang nalar namóng sadhermi nglampahi pakem
Éngkang kasebat pakem punika antawésipón tradisi, budhoyo, norma2, konvensi2, totoktomo, adhicoro, protokol, prosedur2, mitos, gugon tuhon, wewaler, subo sito, unggah unggóh, lan sapanunggélipón
Kathah pakem2 éngkang kedhalu warso, kirang relevan, awon, lan sapanunggélipón
Paribasan punika mrayógakaken supadhos kita sampón ngantos kependem pakem.
Waljinah Waldjinah (lair ing Sala, 7 November 1945) iku penyanyi langgam Jawa karo kroncong sing suwarané apik
Waldjinah naté jawara I Bintang Radio Indonésia taun 1965
Album laguné sing kondhang ing antarané Jangkrik Genggong, Walang Kèkèk, Kacu Biru, Rujak Uleg lan Pamitan.
Wong Samin Wong Samin iku salah siji kelompok budaya kang urip ing wewengkon Blora, Jawa Tengah lan akèh-akehané uga urip ing kabupatèn Bojonegoro
Kelompok iki nduwé cara urip kang unik tur mbingungaké wong-wong sak jabane kelompoké
Budaya kang dijenengaké Saminisme iki pratandha perlawananing kelompok iki marang Walanda
Upamané, yèn dikongkon ning kiwa, nglakonine ing tengen
Masarakat Samin disebat uga kelompok kang lugu, lan apa anané
Simbol identitas wong Samin bisa dideleng saka sandhangan kang dianggo lan uga basané
Panganggoné wong samin padatan iku klambi lengen dawa ora nganggo krah lan wernané ireng
Sing lanang nganggo iket
Déné kang wadon nganggo kebaya lengen dawa, lan jarikané nganti sangisor dhengkul utawa sandhuwuré pala.
Asal usulé wong Samin ya iku turunané R
Samin Surosentiko (Raden Kohar, lair 1859) asal saka Randhublatung, Blora
Wiwit taun 1890 Samin lan para pandhéréké nyebaraké ajarané wiwit saka désa Klopodhuwur, Blora, nuli sumrambah nganti tekan Balerejo (Madiun), Kajen (Pati), Tapelan (Bojonagara)
Ing taun 1907 Samin Surosentiko dicekel déning Asisten Wedana Randhublatung lan dibuwang ing njabaning pulo Jawa saéngga wafaté ing taun 1914
Sejatiné ajaran Samin mono kalebu ajaran kebathinan kang ngandhut napas kerakyatan nanging tiba mburine ngembang dadi obahan pembangkangan marang penjajah Walanda
Sajeroning kawinan, wong Samin ngenut paham monogami kanthi istilah "siji kanggo selawase".
Wong Tengger Wong Tengger sing ngarani trah wong Majapahit sing lumayu lumebu tlatah Tengger, merga ora gelem lumebu Islam
Wong Tengger isih nganut ajaran sing diarani BUDO nanging karo wewengkon dilebokake ing agama Hindhu
Wong Tengger tinemu ing désa-désa kacamatan Tosari, Pasuruan; kacamatan Sukapura, Probolinggo, désa Ngadas, Poncokusumo, Malang lan désa Ranupane, kacamatan Senduro, Lumajang.
Katulik Tembung Katulik sabeneré tegesé "universal" utawa "sakabèhé" utawa "umum" (saka ajektiva Basa Yunani καθολικος ("katholikos") kang nggambaraké sipat gréja kang diadegaké déning Yésus Kristus
Sawisé Réformasi Protèstan istilah Katulik utawa 'Katulikisme tumuli kanthi spésifik nunjuk marang gréja Katulik Roma kanggo mbédakaké klawan Kristen Protèstan kang diwiwiti déning aksi protès Martin Luther
Ing Indonésia, pamaréntah ngakoni agama Kristen Protèstan (Kristen) lan Kristen Katulik (Katulik) minangka agama kang kapisah sanadyan kaloroné sabeneré wujud agama kang padha-padha pepusat marang Yésus Kristus, mila tembung Katulik asring dianggep ing sanjabaning/béda karo Kristen
Gréja Katulik Roma kang mimpin gréja Katulik ing saindhenging donya iku sawijining gréja Kristen kang awalé saka Yérusalèm lan kang ana ing panunggalan penuh karo kabiskopan Romawi (panerus rasul Petrus, Paus sepisanan)
Kunjuk ing asma dalem Hyang Rama Saha Hyang Putra Tuwin Hyang Roh Suci Amin Kanjeng Rama ing suwarga Mugi asma Dalem kaluhurna Kraton Dalem kawiyarna Ing donya inggih kalampahana Karsa Dalem kados ing suwarga
Abdi Dalem sami nyadong paring Dalem rejeki kanggé sapunika Sakathahing lepat nyuwun pangapunten Dalem Kados déné anggèn kawula ugi ngapunten dhateng sesami Abdi Dalem nyuwun lepat saking panggodha Saha tinebihna saking piawon
Sembah bekti kawula Dewi Mariah Kekasihing Allah Pangerang nunggil ing Panjenengan Dalem Sami-sami wanita, Sang Dewi pinuji piyambak Saha pinuji ugi wohing salira Dalem Sri Yesus Dèwi Mariah, ibuning Allah Kawula tiyang dosa Sami nyuwun pangèstu Dalem Samangké tuwin benjing dumugining pejah
Kawula pitados ing Allah, Rama Sang Mahakuwasa, ingkang nitahaken bumi langit
Saha ing Gusti Yesus Kristus, Putra Dalem ontang-anting, Pangeran kawula
Ingkang miyos saking Ibu Kenya Maria, kagarba déning kuwasa Dalem Hyang Roh Suci
Ingkang nandhang sangsara nalika jamanipun Ponsius Pilatus, saha kapenthang, séda sarta kasarèkaken
Tedhak dhateng papan pangentosan, tigang dintenipun wungu saking séda
Mekrad dhateng swarga, pinarak ing satengen Dalem Allah, Rama Sang Mahakuwasa
Saking ngriku badhé rawuh ngadili para tiyang gesang utawi pejah
Kawula pitados ing Hyang Roh Suci
Pasamuwan Katulik ingkang suci, lan panunggiling para Suci
Mugi linuhurna Hyang Rama, saha Hyang Putra, tuwin Hyang Roh Suci
Kados ing mulabuka, sapunika, sarta ing salami-laminipun
Pinujia Asma Dalem Sri Yesus, Dewi Maria lan Santo Yusup, Sapunika sarta langgeng
Panyandra Panyandra iku digunaaké kanggo pepindhan
Tembung "candra" nduwé teges "rembulan." Nanging lakuné jaman, "candra" uga dienggo kanggo pepindhan marang sawijining kaanan kang mèmper karo kanyatan
Mendhoan Mendhoan inggih punika nama tetedhan saking laladan Banyumas lan sampun dados tetedhan "khas" Banyumasan
Mendhoan punika dipundamel saking témpé ingkang dipuncampuraken kalih glepung terigu ingkang saderengipun dipunjer kalih toya rumiyin
Jer-jeran glepung punika dipuntambah bumbu uyah, bawang putih, lan ketumbar
sasampunipun tempe kalih jer-jeran glepung dipuncampur, tempe punika langsung dipungoreng ngantos mateng
bisane cagak-cagak ndahar mendoan kalih Lombok Cengis
Écanipun dipundahar manawi teksih anget
Mendhoan iku ana kathah jinisé dicacah saka babagan laladané
Salah sawijiné jinis mendoan iku saka kutha Surabaya, ingkang diarani Mendhoan Petis Surabaya
Ing panggonan liyané, tuladhané ing Magelang, mendhoan iku sebutan kanggo témpé sing diglepungi kang digorèng setengah mateng
Ing Surabaya uga ana mendhoan menjés, utawa mendhoan tempe gèmbus Kontroversi saka Mendhoan
Nalika tan 2010, wonten pèrkara babagan mendhoan iki
Pèrkara iki mèdal amarga wonten tiyang Sokaraja, Banyumas asmané Fudji Wong ndhaptaraké mendhoan gawéané supaya diparingi hak paten..
Takeran ing basa Jawa Takeran ana manéka warna
Sing nganggo piranti upamané sak ténggok, sak géndhong, sepikulan, sak cidhuk, sak gendul, lll
Sak pincuk, sak conthong, lll
Ana manèh sing metrik, upamané sekilo, sak mèter, sak jam, sesasi, lan seterusé
Takeran-takeran sing dudu iku upamané : sak (i)crit utawa sak encrit Sak arat-arat Sak bolongan Sak clegukan Sak cuwil Sak deg sak nyet = ndhadhak
Sak dhepa, sedhepa Sak dhudhulan Sak dhumuk bathuk Sak dhodhokan Sak geblasan Sak gegem Sak glenggengan Sak grompol Sak gulung Sak hóh-hah Sak iket Sak ipit Sak ithik, sethithik Sak jagad, sak jagad arat-arat, sak jagad aboh Sak jangkah, sejangkah Sak jimpit Sak kabèh, sekabèh Sak kedhèpan nétro, sakedhèpan mata Sak kepel Sak keplasan Sak ler Sak lumpatan Sak ndayak Sak nyari, senyari =
Sak ndayak Sak nyari, senyari = sak driji Sak nyuk-an Sak ombyokan Sak pérangan, sepérangan Sak pethuthuk Sak plenggongan Sak plinthengan Sak punjóng
Sak thékrok Sak tléraman Sak unting Sak upil, sak upil-upil
Sak uwèn-uwèn = suwi banget Sedhéla, sedhilit, sedhilut Mangga, dipunlajengaken
Nanging sampun ngantos ingkang nganggé piranti
Intip Intip iku panganan kang digawé saka sega
Asal muasalé, dhèk jaman biyèn ibu-ibu yèn masak utawa ngliwet sega nganggo kwali utawa kendhil
Yèn segané wis setengah mateng banjur dipindahaké menyang dandang, banjur dikukus
Lumrahé ing dhasar kwali mau ana sega kang isih nèmpèl kang wujudé kapara rada gosong
Sega kang nèmpèl iku kang diarani intip
Intip kang kari ana ing dhasar kwali dikerok lan banjur dipépé nganti garing
Yèn wis garing banjur digorèng, iki kang jenengé intip gorèng
Intip uga énak yèn sawisé dijupuk saka kwali banjur disiram duduh jangan utawa dipangan nganggo parutan klapa lan dipangan minangka nyamikan
Jaman saiki intip wis akèh didol ing toko-toko kang nyadiakaké olèh-olèh panganan kas
Intip kang misuwur antarané saka Sala
Nurungji (누룽지) yaiku intip kang nyisa sawisé masak sega ing dhasar panci sega(gamasot)
Intip sega dumadi jajanan kas wong Korea
Nalika masake suwé, sega kang ana ing dhasar panci bakal gosong lan rupané dadi kuning
Inilah yang dinamakan dengan "nurungji"
Nurungji dikenal kanthi rasa lan ambune kang unik, yaiku garing lan gosong sithik
Biyèn, nalika rakyat kekurangan bahan pangan, para wong wadon mangan nurungji, déné wong lanang ora mangan nurungji
Saiki panganan iki wis dirembakake kanthi wujud permen, roti lan ombenan
Tahdig (Pèrsi: ‎‎, "tah" "ngisor" + "dīg" "kwali/dandang") yaiku hidangan istimewa kanggo masakan Iran kang bahané saka intip dijupuk saka dhasaré kwali kang sinebut ("chelow")
Ing tradhisi Iran, panganan iki disajèkaké kanggo tetamu
Bahan-bahan sing lumrah ditambah ing tahdig yaiku yogurt, kunir, roti, kenthang, lan tomat
Bédané tahdig karo intip liyané yaiku ndèlèhaké irisan jejanganan nipis ing ngisoré panci, dadi jejangan kuwi dadi garing lan renyah, dudu segané thok
Iran uga migunakaké cara iki kanggo masakan kaya spaghetti, bagèan ngisoré kudu isa atos renyah
Masak sega Iraq padha karo cara masaké "chelow" saka Parsi, prosèsé nganggo tahapan, tujuané yaiku kanggo ngasilaké upa sega sing lembut lan empuk
Salah sawijining masakan Iraq sing populèr yaiku "hikakeh", intip ngisor sing garing
Masakan iki béda karo "tahdig" Parsi, kang kandel; nanging "hikakeh" uga isèn sega sing lembut
Sadurungé disajèkaké, "hikakeh" dipecahaké dadi pérangan-pérangan supaya saben uwong diwènèhi barengan karo sega.
Dhialèk Madiun Dhialék Madiun iku dipigunaké ing tlatah Jawa Timur Mataraman (wates Jawa Tengah pérangan tengah lan kidul)
Tlatah kadipatén Madiun utawa kang saiki eks Karesidenan Madiun (kutha/kab Madiun, kab Ngawi, kab Magetan, kab Panarogo, lan kab Pacitan) wewengkon provinsi Jawa Timur, nanging sadurungé proklamasi RI, wewengkone kraton Mataram (Jogja/Sala), mula dhialèk Mediun iku luwih cedhak karo dhialèk Jawa Tengahan tinimbang dhialèk Jawa Timur Suroboyoan
Dibanding dhialèk Jawa Tengah, ciri mligi ing intonasi
Wong Mediun sok mènèhi tekanan ing wanda pertama, contoné "bocah kok kurang ajar banget" diucapaké "byuh, byuh..
buocah kok kuorang ajar men"
Nanging ana tembung-tembung kang dadi ciriné dhialèk Madiun: "gong, dong" (Panarogo, Pacitan) = durung "mboyak = mbok bèn" = luwèh (Jogja), sakarepku/mu, (Betawi: biarin) "éram, jègèg" = hebat "jingklong" = nyamuk "édhuk" = éthém = énak, kepénak "engkè" = maeng = mau (Indonésia: tadi) "men" = nemen = banget (ndonesia: sekali) (yèn kaget utawa nggumun): "byuh..
Saté Blora Saté Blora iku panganan awujud daging kang diiris cilik-cilik banjur disunduki lan digarang
Saté Blora ora pati béda karo saté saka tlatah liyané, ya iku digawé saka kang disunduki nganggo sujèn terus digarang nganggo areng
Istiméwané saté Blora iku, luwih luwih "saté ayam" é, pancèn mirasa, sebab bahan bakuné saka daging pitik kampung sing isih enom, dadi iwaké ora alot, tur krasa arum lan rada legi
Séjéné iku, sing marakaké luwih mirasa amarga disajèkné nalika isih panas
Yèn wis rada adhem, rikat rikat dijupuk karo bakulé terus dipanasi manèh
Gunggung saté sing dipangan diweruhi kanthi ngétung sujènné sadurungé mbayar
Bumbuné sambel kacang biyasa, ditambah kecap, diwènèhi jinten sithik
Paling cocog yèn segané diwènèhi duduh soto èncèr sing rupané kuning
Sawetara bakul saté Blora isih mbungkus dagangané nganggo godhong waru, utawa godhong jati, nanging saiki wis akèh kang diwadhahi piring Pangggonan
Yèn ing Blora, biyasa didhasarké ing Koplakan (Terminal), ing Dhepot Gajah lan sawatara panggonan liyané (Saté Pak Samiran), Blora
Yèn ing Jakarta, antarané ana ing: Uga ing panggonan liyané kaya ta ing Roxi, BSD lll
Yèn in Surabaya ana ing Dalan Pacar Keling (Pasar Pacar Keling mangulon) Sate Blora ing dalan Pahlawan Surabaya Réferènsi.
Tahu lonthong Tahu lonthong wis dadi panganan sing lumrah ana ing tlatah Jawa
Sajatiné bahan sing dimasak meh padha karo gado gado, mung tahu lonthong Blora sambele nganggo kecap legi tur supaya luwih sedhep di tambah taoge utawa kul irisan, godhong kucai lan kacang goreng utuhan.
Kenthongan Kenthongan utawa ing basa liya diarani jidor ya iku piranti kothèkan kang digawé saka wit, pring utawa bahan kayu jati kang diukir
Mupangat kenthongan bisa kanggo pratandha (ing basa Indonésia "alarm"), kodhe komunikasi jarak adoh, morse, piranti adan, uga pratandha cilaka
Wujud kenthongan kurang luwih 40cm lan dhuwur 1,5m-2m
Kenthongan asring dipigunakaké kanggo piranti komunikasi ing jaman biyèn tumrap pandunung kang ana ing laladan utawa pagunungan / Paredèn
Sajarah budaya kenthongan kang ana wiwit asal-usulé saka legenda Cheng Ho kang misuwur saka Cina nganakake panjebaran agama Islam
Ing Sajeroning panjebaran Cheng Ho nemu kenthongan lan didadèkaké piranti/piranti wicara ritual kaagamaan
Panemuan kenthongan mau digawa ing tlatah Cina, Koréa, lan Jepang
Kenthongan uga bisa tinemu wiwit awal Masehi.Ing Nusa Tenggara Kulon, kenthongan tinemu ing Raja Anak Agung Gede Ngurah kang kuwasa ing sakiteré kurang luwih abad XIX, uga migunakaké kenthongan kanggo ngumpulake rakyat
Ing Yogyakarta wiwit mangsa karajan Majapahit, kenthongann Kyai Gorobangsa asring dippigunakake kanggo ngumpulake utawa ngundang ing sajeroning masarakat
Kenthongan iku kagolong kesenian ing Banyumas
Sebenere kenthongan ora béda adoh karo calung, padha-padha digawé saka bahan dhasar pring
Kenthongan juga biyasa diarani "tek tek" laladan sing lagi anget-angeté majukna kesenian tek-tek ya iku Banyumas karo Purbalingga.Kegiatan kentongan awalé cuma kanggo kesenengane wong padha ronda, jumlahe 4-5 wong padha nganggo kentong muter keliling désa
siki kentongan wis dilombakna lan jumlah pemaine rata-rata 30an lan nganggo mayoret mbarang
dandanane wis ngejreng! racaké nganggo klambi sing mencereng supayane narik perhatian penonoton
mayorete ya uga kenya sing esih enom lan pinter joget
piranti-piranti sing digunakna antara lain kenthongan (piranti utama), bedug(cacahé 2), kecrek, calung, suling, angklung, teplak lan piranti-piranti liyané sing sengaja ditambahna supayane bisa gayeng
lagu sing sok dimaina ing grup-grup kentongan racaké lagu-lagu dangdut lan campur sari, sebenere kabèh lagu bisa diganti aransemene nanging tergantung pinter-pintere pemaine padha
grup-grup kentongan saiki wis madan profésional, saben tampil mesti njaluk bayaran sing lumayan
wis akèh grup sing tampil ning laladan-laladan liyané lan éntuk atur sapala sing meriah
grup-grup kentongan sing ana ning banyumas cacahé akèh banget, meh saben désa duwé grup kentongan
kanggo contoh bae grup Gandrung Laras sekang désa ciberung Ajibarang, grup Paijo Ajibarang, Debita, Singo laras, lsp.
angger kepéngin lewih ngerti karo kentongan bisa ditakokna maring dinas pariwisata banyumas ben olih penjelasan sing lewih lengkap.
Jancok Jancok (ꦗꦚ꧀ꦕꦺꦴꦏ꧀), dancok, utawa disingkat dadi cok (uga ditulis minangka jancuk utawa cuk, ancok utawa ancuk, lan coeg) minangka tembung sing menehi ciri khas masarakat ing Jawa Wétan, utamane Surabaya lan sekitare Jawa Wétanan kalebu Mojokerto, Jombang, Malang, Gresik lan Lamongan
Sanajan duwe konotasi sing ala, tembung jancok wis dadi sumber kebanggaan lan dadi simbol identitas kanggo komunitas pangguna, lan malah digunakake minangka tembung salam kanggo ditelpon ing antarane kanca, kanggo nambah rasa bebarengan
Biasane, tembung kasebut digunakake minangka pisuhan nalika emosi njeblug, nesu, utawa sengit lan ngipat-ipati wong liya
Tembung Jancok uga wis dadi simbol keakraban lan kekancan khas ing antarane arek-arek Suroboyo
Miturut Kamus Online Universitas Gadjah Mada, tembung "jancuk, jancok, diancuk, diancok, cuk, utawa cok" tegese "sial, bajingan, bajingan (ekspresi berupa tembung sumpah kanggo nyebut kuciwo utawa bisa uga digunakake kanggo nyebut ekspresi gumun amarga ana sing luar biasa) ”
Nanging, tembung jancuk umume asale saka tembung ancuk, sing tegese ngancuk utawa nuroni
Tembung ancuk kanthi teges sanggama wis kacathet ing kamus Bausastra Jawa taun 1939 dening Purwadarminta
Sawetara variasi nulis tembung jancuk sing bisa ditemokake ing masarakat kalebu: Kanggo nulis nganggo aksara Jawa, tembung jancok bisa ditulis dadi ꦗꦚ꧀ꦕꦺꦴꦏ꧀ lan ing aksara Pegon .
Damput Damput iku istilah basa Jawa sing dinggo misuh
Saliyané damput, wong Jawa Wétan uga asring misuh nganggo tembung dancuk, jancuk, jamput, diancuk, diamput, jiancuk, jiamput, lan liya-liyané
Wong Jawa Tengah asring misuh nganggo basa sing rada alus, upamané: bajigur, bajindul, lan liya-liyané.
Kutha Majakerta Kutha Majakerta (Carakan: ꦑꦸꦛꦩꦗꦏꦼꦂꦠ, Pegon: ), inggih punika salah sawijining kutha kang dumunung ing Jawa Wétan, jembaripun sawatawis 16.46 km pasagi
7°33' Lintang kidul lan 122°28' Bujur wétan Kutha Majakerta wewagetan langsung kalehan: Papréntahan
Kutha Majakerta ketata sajeroning 3 kacamatan, désa lan kalurahan
Kacamatan-Kacamatan ing kutha Majakerta yaiku: Pranala njaba
Jambu Jambu utawa ing basa krama mau "jambet" yaiku arané wit lan wohé sing godhongé lonjong, akèh pangé lan dhuwuré nganti 10 mèter
Jinisé jambu iku paling sethithik ana telu: jambu banyu, jambu kluthuk, lan jambu ménté utawa jambu ból "(Anacandiumn occidentale)"
Jambu banyu utawa jambu wèr ing basa inggris mau "Eugenid aquea" iku dhapuré mèh kaya bèl uga rasané legi
Warnané yèn isih enom putih utawa ijo, lan yèn wis mateng bisa uga putéh, ijo, kunéng, jambón, utawa abang
Néng njero dhaging lumrahé ana wiji lan hówó, béda karo jambu kluthuk (jambu watu) sing tengahé padhet uga akèh isiné basa latiné "Psidium gunjava"
Jambu ból padha karo jambu banyu dhapuré, nanging pucuké ketambahan kacang ménté, ing basa Indonésia sok diarani jambu monyet amargi wujudé kaya [[kethèk
Jambu bisa digawé setup utawa asinan
Jambu kluthuk bisa nyegah lara jantung
Jambu kang duwé jeneng latin Psidium guajava L iki nduwé zat kang bisa kanggo obat
Saben 100 gram jambu kluthuk kang wis mateng ngandhut 0,9 g protéin, 0,3 g lemak, 12,2 g karbohidrat, 14 mg kalsium, 28 mg fosfor, 1,1 mg besi, 25 SI vitamin A, 0,02 mg vitamin B1, 87 mg vitamin C, lan 86 g banyu, lan total kalori cacahé 49 kalori
Jambu kluthuk uga duwé vitamin C luwih akèh katimbang jeruk kang mung 49 mg saben 100 g jeruk
Vitamin C ana ing kulit lan daging njaba kang empuk lan kandel
Jambu kluthuk ngandhut vitamin C paling akèh nalika arep mateng
Vitamin C kang ana ing jambu kluthuk bisa nyukupi kabutuhan bocah kang umuré 13-20 taun yaiku kurang luwih 80-100 mg saben dina, utawa kabutuhan vitamin C wong tuwa kang cacahé 70-75 mg saben dina
Saben jambu klutuk kang aboté 275 gram saben jambu bisa nyukupi kabutuhan vitamin C 3 wong kang wis diwasa utawa bocah lara
Jambu kluthuk akèh seraté, khususé pektin utawa serat kang bisa larut ing banyu.Pektin bisa ngedhunake kolésterol kanthi cara nglunturaké kolesterol lan asem empedu ing awak lan ngetokké saka awak
Saka panalitèn Singh Medical Hospital and Research Center Morrabad, India, nuduhaké yèn jambu kluthuk bisa ngedhunaké kolésterol total lan trigliserida lan tamba hipertènsi
Tanin kang ana ing jambu kluthuk bisa kanggo nglancarakè pencernaan lan sirkulasi darah, lan kanggo maténi virus
Tanin iki kang ndadèkaké jambu kluthuk nduwé rasa sepet
Kalium kang ana ing woh iki gunané supaya jantung bisa nduwé irama kang teratur, ngaktifake kontraksi otot, ngatur transportasi zat ing awak, lan ngurangi kadar kolésterol total lan nyegah hiperténsi
Mangan jambu kluthuk 0,5–1 kg/dina nganti 4 minggu, bisa ngurangi resiko serangan jantung nganti 16 persén
Jambu kluthuk uga ngandhut zat likopén, yaiku zat karotenoid kang bisa dadi antioksidan saéngga bisa njaga awak saka kanker
Ing jambu kluthuk wiji abang, zat likopén iki akèh cacahé
Godhong jambu kluthuk uga bisa kanggo obat, amarga godhongé duwé tanin, eugenol (lenga asiri), lenga lemak, damar, zat samak, triterpinoid, lan asem apfel
Wijiné jambu kluthuk ngandhut 14 persèn lengan atsiri, 15 persèn protéin, lan 13 persèn glepung
Jambu kluthuk saged kanggo obat: Dasanama.
Glima breueh, glimeu beru, galiman, masiambu, biawas, jambu biawas, jambu batu (Sumatera); jambu klutuk, jambu krutuk, jhambu bhender, bayawas, tetokal, tokal (Jawa); jambu klutuk (Sunda); kojabas (Nusa Tenggara); kayawese (Maluku); fan shi liu gan (Cina)
Jambu wèr uga diarani jambu air
Jeneng ilmiahe "Syzygium aquaeum (Burm.f.)" Alst, biyèn diarani "Eugenia aquea Burm.f." [ Wit jambu wèr dhuwuré kira=kira 6-7 mèter.[ Jambu wèr duwé wit kang pang-pangé lunyu, godhongé gedhé lan dawa
[ kembangé warna abang coklat lan gedhé.[ Woh kang wis mateng ukuran lan wernané béda-béda.[ Ana kang nduwé wiji, lan ana kang tanpa wiji.[ Rasane uga ana sing kecut, legi, lan rada sepet.[ Jambu wèr asalé saka Indo-Cina lan Indonésia.[ Jambu wèr lumrahé dadi tuwuhan ing latar omah.[ Jambu iki urip nyebar ing tlatah Indonésia.[ Lumrahé urip ing laladan kang dhuwuré 300 m dpl.[
laladan kang dhuwuré 300 m dpl.[ Jambu wèr ditengkaraké kanthi wijiné lan cara cangkok.[ Yèn nganggo wiji lumrahé bakal suwé wetuné woh, lan lumrahé padha nganggo cangkok kanggo nangkaraké jambu wér.[ Kanthi cangkok, jambu wèr bisa thukul nganti 5-6 mèter lan woh sawisé 3-4 taun.[ Jambu wèr ngembang setaun kaping pindho, yaiku sasi Juli lan Agustus, saéngga wohé bisa dipanèn ing sasi September-Novèmber.[ Woh
bisa dipanèn ing sasi September-Novèmber.[ Woh kang wis mateng bisa kanggo buah sawisé mangan, uga kena kanggo asinan.[ Ing Jakarta laladan kang diarani punjer jambu wèr yaiku laladan Pasar Minggu
Jeneng liya jambu wèr yaiku jambu ayer mawar (Malaysia), jambu aie (Min.), jambu cai (Sd.), jambu wer (Jw.), jhambhu wir (Md.), nyambu er (Bl.), kumpas, kumpasa, kombas, kembes (basa-basa di Sulut), jambu jene, jambu salo (Sulsel), jambu waelo, kuputol waelo, lutune waele, kopo olo (Seram, jambu kancing (Ind.), kultivar kang wohé cilik-cilik
Ing nagara liya, jambu iki jenengé machom phupa atau chomphu pa (Thai), tambis (Fil.), bell fruit, water apple (Ingg.) dan lain-lain
Jambu bol utawa jambu dersana kalebu tuwuhan taunan kang asalé saka kawasan Indo-Cina, Malaysia, Filipina lan Indonésia
ing Indonésia jambu bol akèh-akéhé urip ing Pulo Jawa
Klasifikasi Kingdom: Plantae (Tumbuhan) Subkingdom: Tracheobionta (Tumbuhan berpembuluh) Super Divisi: Spermatophyta (Menghasilkan biji) Divisi: Magnoliophyta (Tumbuhan berbunga) Kelas: Magnoliopsida (berkeping dua / dikotil) Sub Kelas: Rosidae Ordho: Myrtales Famili: Myrtaceae (suku jambu-jambuan) Genus: Syzygium Spesies: Syzygium malaccense Jambu bangkok
Jambu bangkok yaiku jambu kluthuk kang gedhé ukurané
Ing Medan jambu iki lumrahé digawé manisan
Manisan jambu bangkok dadi olèh-olèh kang paling disenengi
Manisan jambu bangkok wernané ijo padang, rasané seger, apamaneh yeng dipangan karo bumbu rujak
Sadurungé digawé manisan, jambu bangkok diocèki lan wijiné dibuwang
Sawisé iku banjur dikethok-kethok lan dikum ing banyu suji supaya warnané katon seger